شەفەق نیوز/ وەزارت تەندروسی وژینگەی
عراق، ئمڕوو شەممە، راگەیان تۆمارکردن کەمترین ژمارەی تووشهاتنەگان وە ڤایڕۆس کۆڕۆنا
لە چەن مانگ گوزەیشتەو.
وەزارەتەگە لە بەیاننامەی کوڵیگ رەسیە
ئاژانس شەفەق نیوز وت: عراق کەمترین ژمارەی تووشهاتنەگان وە ڤایڕۆس کۆڕۆنا لە ماوەی
چەن مانگیگ گوزەیشتە تۆمار کرد، و دیاریکرد ک ژمارەی تووشهاتنەگان لەماوەی ٢٤ ساعەت
گوزەیشتە کەمتر لە یەک هەزار تووشهاتن بوی.
وەزارەتەگە دیاریکرد ک ژمارەی تووشهاتنەگان
ئمڕوو شەممە رەسیە ٨٣٦ تووشهاتن، و ژمارەی خاسەوبویەگان ١٣٩٠ کەس بوی، و ژمارەی
مردنەگان ١٢ بوی.
وەگورەی بەیاننامەی وەزارەتەگە گشت
ژمارەی خاسەوبویەگان رەسیە ٥٣٠٢٦٢، وەرێژەی ٨٩،٨٪ ، و گشت ژمارەی تووشهاتنەگان رەسیە
٥٩٠٧٧٩، و ژمارەی تووشهاتنەگان لە چارەسەری ٤٧٧٥٠، و ژمارەی تووشهاتنەگان لە ژیر چەودیری
وورد ١٨٥، و گشت ژمارەی مردنەگان رەسیە ١٢٧٦٧.
